Kretingos tiltas

Kretingos tiltas, dar vadinamas Palangos plento tiltu – didžiausias kelių tiltas Kretingoje tarp pagrindinės miesto dalies ir Kretingos dvaro sodybos, nutiestas per Akmeną (Kretingos tvenkinį). Tiltas stovi šiaurinio apvažiavimo  atkarpoje tarp Žemaitės alėjos ir Šventosios gatvės (kelio ). 

 Istorija 

Senasis kelias iš miesto link pajūrio vedė pro Kretingos Birutės gatvės tiltą. Naujas kelias miesto pakraščiu nuo Žemaitės alėjos (buvusios Šaulių alėjos, kur dabartinio stadiono vietoje stovėjo Šaulių namai) buvo suplanuotas tarpukariu. Jis buvo svarbus augant Palangos kurorto reikšmei ir matant Šventąją kaip svarbų uostą. Po 1939 m. Klaipėdos krašto aneksijos pradėta tiesti akmenimis grįstą Šaulių alėją, įsiliejusią į Vilniaus gatvę. Tolesnius kelio į pajūrį darbus sustabdė 1941 m. vasarą prasidėjęs Vokietijos–SSRS karas. Jam pasibaigus tolesni Kretingos apvažiavimo statybos darbai buvo atidėti, o susisiekimas su Palanga vyko ir 1939 m. užbaigtu Žemaičių plentu. Norėtų, kad tiltas per Akmeną turėtų vardą pajurionaujienos.com 2019-06-04

1963 m. pastačius tiltą per Akmeną, toje vietoje ištiesinus upės vingį bei per geležinkelį pastačius viaduką, naujasis Kretingos apvažiavimas iš esmės pakeitė transporto situaciją mieste.Kaip mes važiuodavome iš Kretingos į Palangą bernardinai.lt 2018-10-27

 Rekonstrukcija 

2013 m. tilto per Akmeną būklė buvo vertinama kaip prastos būklės. Buvo parengtas statybos techninis projektas, kuriame numatyta kelio 134,53–135,93 km ruože pakeisti dangą, pastatant naują tiltą, atnaujinant šaligatvius, reguliuojamą sankryžą su šviesoforu pakeičiant į „turbo“ žiedinę sankryžą.Tiltas per Akmeną šaukiasi pagalbos pajurionaujienos.com 2014-10-24Kretinga: atsiras galimybė atnaujinti Žemaitės alėją ve.lt 2014-12-05 

AB „Žemaitijos keliai“ senąjį siaurą tiltą per Akmeną nuo 2017 m. rekonstravo etapais. Šalia avarinio tilto dvaro pusėje pastačius naują tiltą, juo buvo paleistas eismas,Atidarė naują tiltą – griaus senąjį  pajurionaujienos.lt 2018-03-06 o senasis pradėtas išmontuoti. Abiejuose krantuose buvo paliktos senosios krantinės atramos. Kadangi senoji tilto dalis turėjo prasiplėsti 4 m pasroviui (link miesto centro), šioje dalyje pamatams buvo įrengta 12 gelžbetoninių polių. Statant abi tilto dalis, teko išbetonuoti virš šimto polių. Polių eiles apjungus rostverku, virš jų pastatytos koloninės atramos. Perdangoje sumontuotos 14 ir 20 m ilgio sijos. Dviejų dalių nauju tiltu nutiestos 4 eismo juostos, atskirtos metalinių atitvarų eilėmis. Rekonstruotas transporto statinys tapo 64 m ilgio ir 28,7 m pločio, jis kartu su 1,4 km kelio ruožu užbaigti 2019 m.Startavo Žemaitės alėjos rekonstrukcija pajurionaujienos.com 2017-04-21Tilto statytojams – potvynio nuostoliai pajurionaujienos.com 2018-04-27 Po renovuojamu tiltu atnaujintas statybos darbų eigoje pažeistas diukeris, skirtas pravesti bendrovės „Kretingos vandenys“ vamzdžiams. Naujo tilto kaina sudarė 1 mln. 428,311 tūkst. Eur.

2018 m., švenčiant Kretingos bažnyčios 400 metų jubiliejų, Vilniaus gatvės ir Žemaitės alėjos sankryžoje, tilto prieigose, pastatytas iškilus matinio stiklo šviečiantis kryžius (aut. Algirdas Žebrauskas).Kretingos krašto enciklopedija. Vilniaus gatvė 

2021 m. visuomenininkų grupė „Kretingos aikštė“ inicijavo išrinkti pavadinimus bevardžiams miesto tiltams. Sulaukusi 200 kretingiškių pasiūlymų, juos apibendrinusi pateikė savivaldybei. Palangos plento tiltui buvo pasiūlyti Užkulos ir Žemaitijos vardai.Apibendrino pasiūlymus devynių Akmenos tiltų vardams svyturiolaikrastis.lt 2021-04-18 Vietos gyventojų prisiminimu, šį tiltą prieš pusšimtį metų vadino Užkulos tiltu. Tuomet tikroji Akmenos vaga buvo ten, kur dabar likęs „apendiksas“. Statant tiltą, upės vaga buvo susiaurinta ir ištiesinta, prakasant buvusias maudyklas, kurių nelikę. Tą vietą žmonės praminė užkula, o tiltą – Užkulos.Siūlo Akmenos tiltams suteikti vardus pajurionaujienos.com 2021-03-19

 Šaltiniai 

Kategorija:Kretinga
Kategorija:Kretingos rajono tiltai
Kategorija:Lietuvos sijiniai tiltai
Kategorija:Tiltai per Akmeną (Danę)